cyanic-selkie/wikianc huggingface dataset:
บัลลังก์เมฆ
และในปี พ.ศ. 2562 ซีเนริโอ ได้จัดทำละครเวทีชุด เมืองไทยรัชดาลัย The Musical Show ตอน Ladies Of The Stage โดยนำละครเวที 3 เรื่องกลับมาแสดงใหม่พร้อมๆกัน หนึ่งในนั้นคือ บัลลังก์เมฆ เดอะมิวสิคัล นำแสดงโดย สินจัย เปล่งพานิช, รัดเกล้า อามระดิษ, ณัฐ ศักดาทร, วิชญาณี เปียกลิ่น, อาณัตพล ศิริชุมแสง
ปลาบู่กุดทิง
ปลาบู่กุดทิง หรือที่บางท้องถิ่นเรียกว่า ปลาบู่น้อย เป็นปลาน้ำจืดชนิดหนึ่งในสกุล Neodontobutis ของวงศ์ Odontobutidae
ถิ่นที่อยู่
คาดกันว่าปลาบู่กุดทิงเป็นปลาประจำถิ่นของลุ่มน้ำโขงตอนล่างในเขตประเทศไทย ลาว และกัมพูชา โดยอาศัยอยู่ชุกชุมในแหล่งน้ำนิ่งอย่างที่ลุ่มชื้นแฉะ ที่ลุ่มน้ำขัง หรือทะเลสาบรูปแอกที่ยังคงสภาพธรรมชาติและมีพืชน้ำขึ้นปกคลุมหนาแน่น จึงอาจใช้เป็นตัวชี้บอกทางชีวภาพในการประเมินคุณภาพพื้นที่ชุ่มน้ำได้ ในไทยพบปลาชนิดนี้มากทางตอนเหนือและตะวันออกของภาคตะวันออกเฉียงเหนือ เช่น ที่กุดทิงในอำเภอเมืองบึงกาฬ หรือที่บึงโขงหลงในอำเภอบึงโขงหลงและอำเภอเซกา จังหวัดบึงกาฬ เป็นต้น
ลักษณะ
ปลาบู่กุดทิงเป็นปลาบู่ขนาดเล็ก มีลำตัวป้อมสั้นและหัวกลมกว่าปลาบู่ในสกุลอื่น กินสัตว์ขนาดเล็ก เช่น ลูกปลา ลูกกุ้ง เป็นอาหาร เมื่อโตเต็มวัยมีความยาว 5.5 เซนติเมตร ปลาเพศผู้จะมีลำตัวสีดำเข้มสวยงามในฤดูผสมพันธุ์
การใช้ประโยชน์
ปลาชนิดนี้ไม่ค่อยมีความสำคัญทางเศรษฐกิจการประมงมากนัก มักถูกจับปนมากับสัตว์น้ำอื่น ๆ เช่น กุ้งฝอย เป็นต้น
แอชลีย์ บานส์
แอชลีย์ ลู้ก บานส์ (Ashley Luke Barnes; เกิดวันที่ 30 ตุลาคม ค.ศ. 1989) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับสโมสรฟุตบอลนอริชซิตีในอีเอฟแอลแชมเปียนชิป เขาเคยเล่นให้กับหลายสโมสรในอังกฤษ และเคยลงเล่นให้กับทีมชาติออสเตรีย รุ่นอายุไม่เกิน 21 ปี อยู่ 1 นัด
บานส์ย้ายมาร่วมทีมเบิร์นลีย์เมื่อวันที่ 10 มกราคม ค.ศ. 2014 ด้วยค่าตัวที่ไม่เปิดเผย และสัญญา 3 ปีครึ่ง เขาประตูแรกให้กับสโมสรเมื่อวันที่ 8 พฤศจิกายน ในนัดที่เบิร์นลีย์เปิดบ้านเอาชนะฮัลล์ซิตีที่สนามเทิร์ฟมัวร์ นับเป็นชัยชนะนัดแรกของสโมสรในพรีเมียร์ลีก
ภาษาโรมัม
อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาโรกลายใต้
ภาษาโรกลายใต้ (Southern Roglai) หรือภาษาไร มีผู้พูดทั้งสิ้น 41,000 คน (พ.ศ. 2542) ทางภาคใต้ของเวียดนาม ใกล้เคียงกับภาษาจรูและภาษาโรกลายเหนือ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม
ไถ่บาปด้วยบุญปืน
ไถ่บาปด้วยบุญปืน (Unforgiven)เป็นภาพยนตร์ตะวันตกกำกับและนำแสดงโดยคลินต์ อีสต์วูด ออกฉายในวันที่7 สิงหาคม 1992 เนื้อเรื่องเกิดขึ้นในปี 1880เล่าถึงโสเภณีรายหนึ่งที่ถูกชายสองคนทำร้ายร่างกายอย่างโหดร้ายจนใบหน้าเสียโฉม เธอรู้สึกแค้นใจจึงประกาศค่าหัวของชายหนุ่มทั้งสองคนเป็นเงินสูงถึง 1000เหรียญ ทำให้วิลเลี่ยม วิล มันนี่(คลินต์ อีสต์วูด)คาวบอยสูงอายุที่วางมือจากการดวลปืนมาเป็นเวลานานกว่า 10 ปี ได้รับข่าวคราวเรื่องค่าหัวของชายหนุ่มสองคนจากคาวบอยหนุ่มคนหนึ่ง เขาจึงอยากได้เงินค่าหัวมาเลื้ยงดูและสร้างฐานะให้ลูกๆและตัวเขา วิลร่วมมือกับเน็ท(มอร์แกน ฟรีแมน)อดีตคู่หูของเค้าและคาวบอยหนุ่มที่มาแจ้งข่าวแก่เขา เพื่อเงินรางวัลทั้งสามต้องร่วมกันแต่มันกลับไม่ง่ายที่คิดเนื่องจากลิตเติ้ลบิล ดาเก็ท(จีน แฮกแมน)ผู้มีอำนาจในเมืองบิ๊กวิสกี้ที่ออกคำสั่งห้ามประชาชนพกปืน จึงเป็นการยากที่ทั้งสามจะสามารถเข้าไปในเมืองและกำจัดชายหนุ่มสองคนนั้นได้ อีกทั้งวิลนั้นห่างจากการจับปืนมาเป็นเวลานานทำให้เวลานี้เขาไม่ใช่คาวบอยที่น่ากลัวที่สุดอย่างเมื่อ 10ปีก่อนอีกแล้ว นั่นหมายถึงการล่าค่าหัวครั้งนี้เป็นงานอันตรายต่อชีวิตเขาอย่างมาก วิลจึงต้องพยายามอย่างยิ่งที่จะทำงานนี้ให้สำเร็จเพื่ออนาคตที่ดีต่อเขาและลูก
ภาพยนตร์เรื่องนี้มีเนื้อหาที่แตกต่างจากภาพยนตร์คาวบอยทั่วๆไป เนื่องจากภาพยนตร์กล่าวถึงคาวบอยสูงวัยที่วางมือจากการดวลปืนมาเป็นเวลานาน แต่ภาพยนตร์ตะวันตกเรื่องอื่นมักกล่าวถึงคาวบอยหนุ่มฝีมือเก่งกาจ สืบเนื่องมาจากวัยของอีสต์วูดในขณะนั้น(62ปี)สอดคล้องกับบทภาพยนตร์ ณ ขณะนั้น นอกจากนี้ภาพยนตร์เรื่องนี้ยังประสบความสำเร็จได้รับรางวัลออสการ์มา 4สาขาด้วยกันคือ สาขาภาพยนตร์ยอดเยี่ยม,สาขาผู้กำกับยอดเยี่ยม,สาขาลำดับภาพยอดเยี่ยมและสาขานักแสดงสมทบชายยอดเยี่ยมซึ่งมอบให้แก่จีน แฮกแมน
ชานุกูล ก๋ารินทร์
ชานุกูล ก๋ารินทร์ (เกิด 23 เมษายน พ.ศ. 2540) เป็นนักฟุตบอลชาวไทย ปัจจุบันลงเล่นในตำแหน่งกองกลางให้กับการท่าเรือ   ในไทยลีก และทีมชาติไทย
ทีมชาติ
ในวันที่ 14 มีนาคม พ.ศ. 2566 ชานุกูลมีชื่อติดทีมชาติไทย ในการแข่งขันกระชับมิตรที่พบกับซีเรีย และสหรัฐอาหรับเอมิเรตส์ เขาลงเล่นให้กับทีมชาติครั้งแรกเมื่อวันที่ 29 มีนาคม พ.ศ. 2566 ในนัดกระชับมิตรพบกับสหรัฐอาหรับเอมิเรตส์ โดยเขาถูกส่งลงมาเป็นสำรองในนาทีที่ 67
เทียทีส
ความสามารถของModel
ร็อคแมน Model L เป็นร็อคแมนที่ Rock On มาจาก Model L โดยเทียทีส ใช้ Halberd เป็นอาวุธหลัก รูปแบบการต่อสู้ใกล้เคียงกับร็อคแมน Model Lx แต่ความสามารถในการเคลื่อนที่ในน้ำด้อยกว่า มีคุณสมบัติประจำตัวเป็น น้ำแข็ง ความสามารถพิเศษในจอ Touch Screen คือ สามารถระบุตำแหน่งของไอเท่มต่างๆ ที่อยู่ใกล้ตัวได้เหมือนกับ ร็อคแมน Model Lx ถ้าเล่นเป็นอาเช่ เขาจะใช้ท่า Ice Sticker แทนท่า Freezing Dragon
มิสเตอร์ซูปราเนชันแนลไทยแลนด์
มิสเตอร์ซูปราเนชันแนลไทยแลนด์ (Mister Supranational Thailand) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2559 โดยมี กัมพล ทองไชย เป็นผู้ถือลิขสิทธิ์การประกวด โดยผู้ชนะเลิศเป็นตัวแทนประเทศไทยเข้าประกวดมิสเตอร์ซูปราเนชันแนล ซึ่งรูปแบบการประกวดจะมีผู้เข้าประกวดที่เป็นตัวแทนจากจังหวัดที่ถือลิขสิทธิ์จัดการประกวดร่วมกับกลุ่มผู้เข้าประกวดในรอบคัดตรงหรือ Boarding Pass โดยในแต่ละปีจะมีผู้เข้าประกวด 20 หนุ่มหล่อเพื่อชิงตำแหน่งทำหน้าที่ตัวประเทศไทย
ผลงานการประกวดระดับนานาชาติ
สัญลักษณ์สี : ชนะเลิศ
ผลงานการประกวดระดับนานาชาติในอดีต
สัญลักษณ์สี : ชนะเลิศ
ซิลเวอร์
ซิลเวอร์ (ジルウェ, Jiruwe ภาษาอังกฤษเรียกว่า Giro)ซิลเวอร์เป็นเรฟลิรอยที่มีหน้าที่ขนส่งสินค้าโดย "ซิลเวอร์เอ็กซ์เพรส"(ภาษาอังกฤษ Girouette Express ) เมื่อไม่นานมานี้ได้รับเลื้ยง วาน และ เอล โดยไม่มีปัญหาอะไรโดยเฉพาะตอนเกิดจลาจลก็ต้องแปลงร่างเป็น Rockman Model Z ซึ่งจะมีท่าทางลึกลับมากกว่าร็อคแมนตัวอื่นๆ จนในที่สุด 10 ปีต่อมาหลังจากแยกตัวกับ วาน/เอล ก็ไปปราบอีเร็กกูล่าที่เขต Bและก็เปิดเผยว่าเขาคือซิลเวอร์ที่ช่วย วาน/เอล ไว้ แต่ทว่าที่เขต Dมีอีเร็กกูล่า 2 ตัวก่อจลาจลขึ้นนั้นก็คือเซมปัลกับโพเมเต้และแพนโดร่าได้ไปก่อจลาจล จนซิลเวอร์ไปดูแล้วเกิดโดนทำรายและโดนสะกดจิตก็เลยให้วาน และ เอลโจมตีใส่เขาแต่ยังไม่หายจากการโดนสะกดก็เลยโดนฟ้าผ่าของเซมปัลก็เลยบาดเจ็บสาหัสมากจนสุดท้ายต้องยก Model Z ให้วาน/เอลไป และกลายเป็น ไซเบอร์-เอลฟ์ ในที่สุด...
กิตติ ทองลงยา
กิตติ ทองลงยา (Kitti Thonglongya) (6 ตุลาคม พ.ศ. 2471-12 กุมภาพันธ์ พ.ศ. 2517 ) เป็นนักสัตววิทยาชาวไทย เชี่ยวชาญด้านนกและสัตว์เลี้ยงลูกด้วยนม ที่มีชื่อเสียงจากการค้นพบสัตว์ใกล้สูญพันธุ์สองชนิด
ชีวิต
กิตติ ทองลงยา เกิดที่กรุงเทพมหานคร เป็นบุตรคนโตของนายดาบเกียรติ (ยูเกียง) ทองลงยา อดีตสมาชิกสภาผู้แทนราษฎรคนแรกของจังหวัดกาญจนบุรีกับนางอบ ทองลงยา เกิดเมื่อวันที่ 6 ตุลาคม พ.ศ. 2471 กิตติ ทองลงยา จบการศึกษาที่คณะวิทยาศาสตร์จากจุฬาลงกรณ์มหาวิทยาลัย เมื่อปี พ.ศ. 2496 หลังจากจบการศึกษาได้เข้าทำงานที่สมาคมวิทยาศาสตร์แห่งประเทศไทยในตำแหน่งผู้ดูแลพิพิธภัณฑ์วิทยาศาสตร์ ปี พ.ศ. 2500 ได้ลาออกมาประกอบอาชีพอิสระในงานด้านอนุรักษ์วิทยาและศึกษาด้านอนุกรมวิธาน เกี่ยวกับสัตว์ป่าในประเทศไทย ในเวลาเดียวกันก็ได้ร่วมงานกับสมาคมนิยมไพร จัดทำเอกสารเกี่ยวกับการอนุรักษ์ทรัพยากรธรรมชาติออกเผยแพร่ ปี พ.ศ. 2505 ได้เข้าร่วมทำงานในสถาบันวิจัยการแพทย์ องค์การสนธิสัญญาป้องกันเอเชียอาคเนย์ (ส.ป.อ.) โดยมีหน้าที่ค้นหาพาหะที่นำโรคและสัตว์ป่าที่เป็นแหล่งสะสมโรคที่เกี่ยวกับมนุษย์ ในปี พ.ศ. 2508 ได้เข้าทำงานในตำแหน่งภัณฑารักษ์สัตว์มีกระดูกสันหลังบนบก ศูนย์รวบรวมวัสดุอุเทศแห่งประเทศไทย สถาบันวิจัยวิทยาศาสตร์ประยุกต์แห่งประเทศไทย กิตติ ทองลงยา เสียชีวิตเมื่อวันที่ 12 กุมภาพันธ์ พ.ศ. 2517
ผลงาน
กิตติ ทองลงยาเป็นผู้ค้นพบค้างคาวคุณกิตติ ค้างคาวและสัตว์เลี้ยงลูกด้วยนมขนาดเล็กที่สุดในโลกในปี พ.ศ. 2516 กิตติตายด้วยเหตุหัวใจวายก่อนที่ค้างคาวจะได้รับการจัดจำแนกโดยเพื่อนร่วมงานชาวอังกฤษ จอห์น อี. ฮิลล์ (John E. Hill) ผู้ตั้งชื่อค้างคาวตามชื่อกิตติเพื่อเป็นเกียรติแก่กิตติผู้ค้นพบค้างคาวชนิดนี้เป็นคนแรก
นอกจากนี้กิตติยังค้นพบนกเจ้าฟ้าหญิงสิรินธร (Pseudochelidon sirintarae) ในปี พ.ศ. 2512 นกนางแอ่นที่พบบริเวณบึงบอระเพ็ด และได้พระราชทานนามจากสมเด็จพระเทพรัตนราชสุดาฯ สยามบรมราชกุมารีมาตั้งเป็นชื่อวิทยาศาสตร์ ซึ่งนกชนิดนี้อาจสูญพันธุ์ไปแล้วในปัจจุบัน
ตัวอย่าง 2 ตัวอย่างแรกของนกเด้าลมแม่น้ำโขง (Motacilla samveasna) ในประเทศไทยก็ถูกเก็บได้โดยกิตติ ทองลงยาในเดือนธันวาคม พ.ศ. 2515 เขายังร่วมแต่ง Bats from Thailand and Cambodia และเริ่มการศึกษาอนุกรมวิธานของค้างคาวในประเทศไทยที่ตีพิมพ์หลังจากการตายของเขาคือ The Bats and Bat's Parasites of Thailand
แฮร์รี่ พอตเตอร์กับเด็กต้องคำสาป
แฮร์รี่ พอตเตอร์กับเด็กต้องคำสาป (Harry Potter and the Cursed Child) เป็นละครเวทีอังกฤษ ค.ศ. 2016 เขียนบทโดยแจ็ก ทอร์น แต่งเรื่องโดยเจ. เค. โรว์ลิง, จอห์น ทิฟฟานี, และแจ็ก ทอร์น จัดแสดงรอบปฐมทัศน์ที่โรงละครพาเลซเธียเตอร์ ลอนดอน เมื่อ 30 กรกฎาคม ค.ศ. 2016 หลังจากนั้นจึงจัดแสดงที่บรอดเวย์เมื่อ 22 เมษายน ค.ศ. 2018 ที่โรงละครไลริคเธียเตอร์
เรื่องราวเริ่มต้นขึ้นในช่วงเวลา 19 ปี หลังเหตุการณ์ในนิยายแฮร์รี่ พอตเตอร์กับเครื่องรางยมทูต (ค.ศ. 2007) เล่าเรื่องราวของแฮร์รี่ พอตเตอร์ ซึ่งตอนนี้เป็นหัวหน้าแผนกควบคุมการใช้กฎหมายเวทมนตร์ที่กระทรวงเวทมนตร์ และบุตรชายคนสุดท้องอัลบัส เซเวอร์รัส พอตเตอร์ ผู้ซึ่งกำลังจะเข้าเรียนที่โรงเรียนฮอกวอตส์ การตลาดของละครเวทีเรื่องนี้ได้ถือว่าเรื่องราวนี้เป็นเรื่องราวต้นฉบับลำดับที่ 8 ของเรื่องในชุดแฮร์รี่ พอตเตอร์
ละครเวทีเรื่องนี้ได้รับคำวิจารณ์ในทางชื่นชม โดยในงานประกาศรงาวัลลอเรนซ์โอลิเวียร์ ค.ศ. 2017 การจัดแสดงฉบับลอนดอนได้รับการเสนอชื่อเข้าชิงรางวัลมากที่สุดเป็นประวัติการณ์ถึง 11 รางวัล และได้รับ 9 รางวัล ซึ่งมากเป็นประวัติการณ์เช่นกัน รวมถึงรางวัลละครเวทีเปิดตัวใหม่ยอดเยี่ยมด้วย ที่งานประกาศรางวัลโทนี่อวอร์ด ค.ศ. 2018 การจัดแสดงฉบับบรอดเวย์ได้รับรางวัล 6 รางวัล รวมถึงรางวัลละครเวทียอดเยี่ยม
ละครเวที
นวนิยายเรื่องนี้จะนำมาทำเป็นละครเวที 2 ภาคซึ่งจะเปิดแสดงในกรุงลอนดอน
หนังสือบทละคร
บทละครทั้ง 2 ภาค ได้รวมเล่ม นำมาจำหน่าย ทั้งรูปแบบตีพิมพ์เป็นหนังสือ และดิจิตัล ในชื่อเดียวกัน
พระวิสุทธิสังวรเถร (ปีเตอร์ พฺรหฺมวํโส)
พระพรหมวังโสเป็นที่รู้จักทั่วไปจากกรณีเป็นพระกรรมวาจาจารย์บวชภิกษุณี 4 รูปอย่างลับ ๆ ที่ประเทศออสเตรเลีย เมื่อเดือนตุลาคม พ.ศ. 2552 ทำให้คณะสงฆ์ไทยและคณะสงฆ์นานาชาติสายวัดหนองป่าพงได้เชิญท่านมาประชุมชี้แจงถึงเรื่องดังกล่าวในเดือนพฤศจิกายนปีเดียวกัน ผลปรากฏว่ามีการลงมติขับพระพรหมวังโสออกจากความเป็นหมู่คณะของสงฆ์สายวัดหนองป่าพง เพราะเห็นว่าการบวชภิกษุณีเป็นการขืนกระทำโดยผิดต่อพระวินัยฝ่ายเถรวาท และตัดวัดโพธิญาณออกจากความเป็นวัดสาขาของวัดหนองป่าพงอีกด้วย มติดังกล่าวนี้ทำให้พระพรหมวังโสได้ขาดจากความปกครองของคณะสงฆ์ไทยมาจนถึงปัจจุบัน
ประวัติ
พระวิสุทธิสังวรเถร (พรหมวํโสภิกฺขุ) มีนามเดิมว่า ปีเตอร์ เบ็ตส์ (Peter Betts) เกิดที่กรุงลอนดอน สหราชอาณาจักร เมื่อวันที่ 7 สิงหาคม พ.ศ. 2494 ในครอบครัวชนชั้นกรรมกร ในช่วงวัยรุ่น ระหว่างที่กำลังศึกษาระดับมัธยมศึกษาในโรงเรียนลาตีเมร์อัปเปอร์สคูล (Latymer Upper School) ท่านสามารถสอบได้ทุนศึกษาต่อวิชาฟิสิกส์ทฤษฎี (Theoretical physics) ที่มหาวิทยาลัยเคมบริดจ์ ในระยะนี้ท่านได้ได้หันมานับถือพุทธศาสนา โดยสืบเนื่องมาจากความสนใจในธรรมะของพุทธศาสนาและการทำสมาธิ
หลังจากจบจากมหาวิทยาลัยเคมบริดจ์แล้วก็ได้ทำงานเป็นครูอยู่ 1 ปี ก่อนตัดสินใจเดินทางมาบวชเป็นพระภิกษุอยู่ในประเทศไทย และได้อุปสมบทเมื่ออายุได้ 23 ปี ที่วัดสระเกศราชวรมหาวิหาร กรุงเทพมหานคร โดยมีสมเด็จพระพุฒาจารย์ (เกี่ยว อุปเสโณ) ครั้งยังเป็นพระพรหมคุณาภรณ์ เป็นพระอุปัชฌาย์ ได้ฉายาว่า "พฺรหฺมวํโส" จากนั้นจึงได้ฝากตัวเป็นศิษย์ของพระโพธิญาณเถร (หลวงพ่อชา สุภทฺโท) เพื่อฝึกหัดวิปัสสนากรรมฐานตามแนวทางของพระวัดป่าที่วัดหนองป่าพง จังหวัดอุบลราชธานี เป็นเวลานาน 9 ปี
พระพรหมวังโสได้รับอาราธนาจากคณะศิษย์ของหลวงพ่อชาในประเทศออสเตรเลียให้ไปตั้งวัดโพธิญาณในประเทศออสเตรเลียเมื่อ พ.ศ. 2526 และได้รับพระราชทานสมณศักดิ์เมื่อ พ.ศ. 2549 เป็นพระราชาคณะชั้นสามัญฝ่ายวิปัสสนาธุระ ในราชทินนาม "พระวิสุทธิสังวรเถร" เนื่องในพระราชพิธีฉลองสิริราชสมบัติครบ 60 ปี พุทธศักราช 2549
วงศ์อึ่งกราย
วงศ์อึ่งกราย (Asian toads) เป็นวงศ์ของสัตว์ครึ่งบกครึ่งน้ำ ในอันดับกบ (Anura) วงศ์หนึ่ง ใช้ชื่อวงศ์ว่า Megophryidae
มีลักษณะเด่น คืิอ มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของแอมฟิซีลัส กระดูกหัวไหล่เป็นแบบอย่างของอาร์กซิฟเอรัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย ผิวหนังลำตัวมีต่อมเป็นจำนวนมาก นอกจากนี้แล้วหลายชนิดของทั้งตัวผู้และตัวเมียยังมีกลุ่มของต่อมบริเวณขาหนีบและซอกขาหน้า
มีขนาดตัวตั้งแต่ 2-12 เซนติเมตร อาศัยอยู่บนพื้นล่างของป่าหรือบริเวณใกล้ลำห้วยหรือลำธาร ส่วนใหญ่มีสีลำตัวกลมกลืนกับสภาพแวดล้อม วางไข่ในแหล่งน้ำ โดยขณะผสมพันธุ์ตัวผู้จะกอดรัดตัวเมียในตำแหน่งเอว ลูกอ๊อดมีรูปร่างและโครงสร้างของปากแตกต่างกัน บางสกุลมีปากเป็นรูปกรวยและไม่มีจะงอยปาก รวมทั้งไม่มีตุ่มฟัน อาศัยอยู่ในแหล่งน้ำนิ่ง แต่ขณะที่บางสกุลมีคุณสมบัติแตกต่างจากเหล่านี้สิ้นเชิง และอาศัยอยู่ในแหล่งน้ำเชี่ยว เป็นต้น
แพร่กระจายพันธุ์อยู่เฉพาะทวีปเอเชีย เช่น จีน, ปากีสถาน, อินเดีย, เอเชียตะวันออกเฉียงใต้, หมู่เกาะฟิลิปปิน และเกาะสุมาตรา ในประเทศไทยพบประมาณ 25 ชนิด
พระราชวังท็อกซู
ท็อกซูกุง หรือ พระราชวังท็อกซู เป็นหนึ่งในห้าพระราชวังที่สำคัญที่สุดของราชวงศ์โชซ็อนและเกาหลี เดิมพระราชวังแห่งนี้เป็นที่ประทับขององค์ชายวอลซาน พระเชษฐาในพระเจ้าซองจงหรือองค์ชายชาซาน ระหว่างสงครามเจ็ดปี ที่นี่ได้กลายเป็นพระราชวังหลวง โดยพระเจ้าซอนโจเป็นกษัตริย์องค์แรกที่เสด็จมาประทับที่พระราชวังแห่งนี้ และองค์ชายควางแฮกุนได้ทรงสวมมงกุฎที่นี่เมื่อ ค.ศ. 1608 (พ.ศ. 2151) และทรงเปลี่ยนชื่อพระราชวังแห่งนี้เป็น คย็องอุนกุง (경운궁, 慶運宮) ในปี ค.ศ. 1611 (พ.ศ. 2154) หลังจากทางราชสำนักได้กลับไปสร้างพระราชวังชังด็อกขึ้นมาใหม่ในปี ค.ศ. 1618 (พ.ศ. 2161) พระราชวังแห่งนี้ก็ได้เป็นพระราชวังรองตลอด 270 ปี (ค.ศ. 1618-1888) และได้เปลี่ยนชื่อเป็น ซอกุง (พระราชวังตะวันตก) ต่อมาในปี ค.ศ. 1897 (พ.ศ. 2440) หลังจากเกิดวิกฤติการณ์ทางการเมืองแล้ว พระเจ้าโกจงได้ทรงลี้ภัยเข้าไปประทับในสถานทูตรัสเซีย หลังจากนั้นพระองค์ได้กลับมาประทับที่พระราชวังแห่งนี้ และได้เปลี่ยนชื่อเป็นคย็อนกุนกุงอีกครั้ง หลังจากทรงย้ายกลับมาประทับที่พระราชวังแห่งนี้แล้วโปรดให้มีการขยายและเพิ่มเติมสิ่งอำนวยความสะดวกในพระราชวัง หลังจากทรงสละราชสมบัติให้สมเด็จพระจักรพรรดิซุนจง พระราชโอรสก็ทรงประทับที่พระราชวังแห่งนี้และได้เปลี่ยนชื่อพระราชวังเป็น ท็อกซูกุง จนถึงทุกวันนี้ และมีเรื่องเล่าอ้างอิงว่าทรงอธิษฐานให้มีพระชนม์ชีพที่ยาวนานและทรงใช้พระชนม์ชีพที่เหลือประทับที่ ฮัมนย็องจ็อน โดยปัจจุบันนี้พระราชวังท็อกซูได้เป็นพิพิธภัณฑ์มีสวนป่าและมีพระบรมรูปพระเจ้าเซจงมหาราช
วงศ์อึ่งกราย
การจำแนก
แบ่งออกได้เป็น 10 สกุล
นันตัง
นันตัง (南丹市 (Nantan-shi)) เป็นนครในจังหวัดเกียวโต ประเทศญี่ปุ่น ในวันที่ 1 ตุลาคม ค.ศ. 2017 นันตังมีประชากรประมาณ 32,540 คน มีความหนาแน่นที่ 53 คนต่อตารางกิโลเมตร มีพื้นที่ทั้งหมด 616.40 ตารางกิโลเมตร
นครนันตังในปัจจุบันก่อตั้งขึ้นในวันที่ 1 มกราคม ค.ศ. 2006 จากการรวมเมืองฮิโยชิ เมืองโซโนเบะ และเมืองยางิ (ทั้งหมดอยู่ในอำเภอฟูนาอิ) และเมืองมิยามะ (จากอำเภอคิตากูวาดะ) ชื่อเมืองนันตังสื่อถึง "ทัมบะใต้"
ออลเอ็กเซส
ออลเอ็กเซส เป็นดีวีดีฉบับแรกของวงเฮฟวีเมทัลอเมริกัน อะเว็นจด์เซเวนโฟลด์ วางจำหน่ายวันที่ 17 กรกฎาคม ค.ศ. 2007 กำกับโดยราฟา อัลคันทารา เนื้อหาข้างในประกอบไปด้วยสารคดีเกี่ยวกับวงซึ่งมีวิดีโอที่บันทึกไว้ตั้งแต่ปี 1999 จนถึงปี 2007 บันทึกการแสดงสดสี่วิดีโอ มิวสิควิดีโอสี่เพลง และตอนที่ถูกตัดออกไปและโบนัสอื่นๆ ดีวีดีดังกล่าวเป็นแผ่นไม่จำกัดโซน และมียอดขาย 11,000 แผ่น ในอาทิตย์แรกที่วางจำหน่าย จากข้อมูลของ Nielsen Soundscan นับตั้งแต่วันวางจำหน่ายจนถึงปี 2010 ออลเอ็กเซส มียอดจำหน่ายไปแล้วราว 61,000 แผ่น นอกจากนี้ยังมีการฉายออล เอ็กเซส รอบพรีเมียร์ในวันที่ 16 กรกฎาคม 2007 ในโรงภาพยนตร์เฉพาะแห่งในสหรัฐอเมริกา ในปี 2014 ออลเอ็กเซสถูกวางจำหน่ายผ่านร้านไอทูนส์
วิดีโอหลัก
เนื้อเรื่องหลักของออลเอ็กเซสเป็นสารคดีเกี่ยวกับความเป็นมาของวงตั้งแต่เริ่มก่อตั้งจนกระทั่งถึงช่วงทัวร์อัลบั้มซิตีออฟอีวิล เนื้อหาถูกแบ่งออกเป็นตอนต่างๆดังนี้
บันทึกการแสดงสด
บันทึกการแสดงสดของอะเว็นจด์เซเวนโฟลด์จากการแสดงที่บอลรูมแฮมเมอร์สไตน์, นิวยอร์กซิตี้ ระหว่างการทัวร์ปี 2006 มีทั้งหมดสี่เพลง ดังนี้:
มิวสิกวิดีโอ
ประกอบด้วยมิวสิกวิดีโอเพลงจากอัลบั้มเวกกิงเดอะฟอลเลนและซิตีออฟอีวิลรวมกันเป็นสี่เพลง โดยทั้งหมดจะมีโบนัสเป็นคลิปเสียงพากย์สมาชิกในวง และผู้กำกับมิวสิควิดีโอแต่ละตัวรวมอยู่ด้วย มิวสิควิดีโอทั้งสี่ได้แก่:
ฉากที่ถูกตัดออกไปและตอนพิเศษ
ประกอบด้วยวิดีโอตัวเต็มของฉากบางฉากที่ปรากฏในวิดีโอหลัก
การฉายในโรงภาพยนตร์
ออลเอ็กเซสถูกฉายในโรงภาพยนตร์เฉพาะบางแห่งในสหรัฐอเมริกาในวันที่ 16 กรกฎาคม 2007 หนึ่งวันก่อนที่ออลเอ็กเซสจะถูกวางจำหน่าย โรงภาพยนตร์ที่ฉายมีทั้งหมดหกแห่ง ดังนี้
แหล่งข้อมูลอื่น
DVD: All Excess
ณิชาวรินทร์ อรุณรุ่งไพศาล
ณิชาวรินทร์ อรุณรุ่งไพศาล (เกิด 26 ธันวาคม พ.ศ. 2529) ชื่อเล่น ตุ๊กติ๊ก, สิริ เป็นนักแสดงหญิงชาวไทย จบการศึกษาระดับปริญญาตรีจาก Hans-Bockler-Berufsschule ประเทศเยอรมนี ได้เข้าประกวด มิสไทยแลนด์เวิลด์ 2011 ติด 10 คนสุดท้าย และได้แข่งขันรายการ The Acting Queen ช่อง โมเดิร์นไนน์ทีวี ปี 2553
ฮัตโตริ ฮันโซ (เวิลด์ฮีโร่)
ฮัตโตริ ฮันโซ (服部 半蔵; Hattori Hanzo) เป็นตัวละครเอกจากเกม เวิลด์ฮีโร่ ซึ่งเป็น นินจาอิงะ ที่มีคู่ปรับคนสำคัญคือ ฟูมะ โคทาโร่ ผู้เป็น นินจาตระกูลฟูมะ นอกจากนี้ ฮัตโตริ ฮันโซยังเป็นตัวละครหลักที่ปรากฏตัวในเกม นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน
ประวัติตามท้องเรื่อง
ฮัตโตริ ฮันโซ เป็นนินจาหนุ่มซึ่งเป็นผู้นำที่เข้มงวดของนินจาตระกูลอิงะ ภายหลังจากที่ฟูมะได้เคยโจมตีชนะเขามาแล้วครั้งหนึ่งในช่วงที่มีอายุ 19 ปี เขาได้ประกาศให้นินจาในค่ายของตนเป็นศัตรูกับฟูมะ และตั้งใจฝึกฝนเพื่อที่จะไม่ต้องพ่ายแพ้ให้แก่ฟูมะอีก โดยส่งไปยังโลกที่ไม่มีใครรู้จัก เขาทำการฝึกฝนทั้งได้รับการฝึกจิตให้กลายเป็นนักรบ แต่เขาก็ยังคิดว่าตัวเองยังอ่อนหัดอยู่ แต่เขาก็หวังว่าสักวันหนึ่งเขาจะเป็นผู้ที่แข็งแกร่งที่สุดให้ได้
ไท ต.ศิลาชัย
ไท ต.ศิลาชัย หรือนายเอกวัฒน์ ทาริน เกิดเมื่อ 1 มกราคม พ.ศ. 2528 ที่จังหวัดอุดรธานี
ประวัติ
ไทเริ่มต้นด้วยการชกมวยไทยในชื่อโชคนำชัย ต.ศิลาชัย เนื่องจากมีจุดเด่นที่เป็นมวยหมัดหนัก จึงหันมาชกมวยสากลเมื่อ พ.ศ. 2545 ปรากฏว่าแพ้คะแนน ก้องเดช ศิษย์ตราษตระการ จึงหันกลับไปชกมวยไทยตามเดิม
อีก 4 ปีต่อมา ไทหันกลับมาชกมวยสากลอีกครั้งเมื่อ พ.ศ. 2549 ชนะน็อค โอมิด โกลิซาเคย์ ยก 4 จึงหันมาชกมวยสากลอย่างต่อเนื่อง การชกที่สร้างชื่อเสียงคือชนะน็อคยอดดำรงค์ ศิษย์ยอดธง อดีตแชมป์โลกของสมาคมมวยโลกในยกที่ 5 จากนั้น ไทได้ชิงแชมป์โลกเยาวชนของสภามวยโลกรุ่นเฟเธอร์เวทและเป็นฝ่ายชนะคะแนน อาร์เมอร์ ทิโน่ ได้ครองแชมป์สมใจ ป้องกันแชมป์ได้ระยะหนึ่งก็ไปเสียแชมป์ที่ออสเตรเลีย
กีฬาฮอกกี้ในเอเชียนเกมส์ 2022 – รอบคัดเลือกชาย
รอบคัดเลือกชายของกีฬาฮอกกี้ในเอเชียนเกมส์ 2022 (2022 Men's Asian Games Qualifier) เป็นการแข่งขันรอบคัดเลือกสำหรับการแข่งขันฮอกกี้ชายในเอเชียนเกมส์ 2022 จัดขึ้นตั้งแต่วันที่ 6 ถึง 15 พฤษภาคม ค.ศ. 2022 ที่กรุงเทพมหานคร ประเทศไทย เพื่อคัดเลือกทีม 6 อันดับแรกที่ได้ผ่านเข้ารอบในเอเชียนเกมส์ 2022
สรุปอันดับ
ที่มา: FIH
สายลับสามมิติ
สายลับสามมิติ เป็นละครโทรทัศน์แนวแอ็คชั่น คอมเมดี แฟนตาซี ออกอากาศทางสถานีวิทยุโทรทัศน์ไทยทีวีสีช่อง 3 บทประพันธ์โดย สีชาติ เขียนบทโทรทัศน์โดย เบญจมาศ ดาลหิรัญรัตน์, ปวิตา ขาวสำอาง และ ศักดิ์ชาย เกียรติปัญญาโอภาส กำกับโดย ตระกูล อรุณสวัสดิ์ นำแสดงโดย ณัฐวุฒิ สกิดใจ และ พิจักขณา วงศารัตนศิลป์ ผลิตโดย บริษัท ชลลัมพี โปรดักชั่น จำกัด ออกอากาศทุกคืนวันศุกร์–อาทิตย์ เวลา 20.15–22.45 น. เริ่มตอนแรกวันอาทิตย์ที่ 4 มกราคม พ.ศ. 2558 – วันอาทิตย์ที่ 8 กุมภาพันธ์ พ.ศ. 2558
เพียว (อัลบั้ม)
เพียว (Pure) เป็นอัลบั้มชุดที่สามของวงแบล็คเฮด ออกจำหน่ายเมื่อเดือนพฤษภาคม พ.ศ. 2542 โดยอัลบั้มนี้จะเน้นแนวเพลงแบบฟังสบายๆ จังหวะสนุกๆเป็นหลัก โดยมีเพลงดังอย่างเพลง ยิ่งโตยิ่งสวย และอยู่ไปไม่มีเธอ โดยผลจากการออกอัลบั้มนี้ ทำให้แบล็คเฮดเป็นที่รู้จักของคนทั่วประเทศในทันทีเป็นอันดับ 3 รองจากซิลลี่ ฟูลส์ และโลโซ
ไทยแอร์เอเชีย
ไทยแอร์เอเชีย set: AAV เป็นบริษัทร่วมทุนสายการบินราคาประหยัดของประเทศมาเลเซีย แอร์เอเชีย กับ เอเชีย เอวิเอชั่น ของประเทศไทย ให้บริการเที่ยวบินภายในประเทศและระหว่างประเทศของแอร์เอเชียจากกรุงเทพมหานคร และเมืองอื่น ๆ ในประเทศไทย
ประวัติ
สายการบินไทยแอร์เอเชียนำเสนอภาพลักษณ์ใหม่ของการเดินทางภายใต้แนวคิด “ใคร ใคร...ก็บินได้” ซึ่งท้าทายความเชื่อเดิมๆ ที่มองว่าการโดยสารเครื่องบินเป็นการเดินทางเฉพาะกลุ่ม ยากและราคาแพง โดยอาศัยต้นแบบแนวคิดของสายการบินราคาประหยัดที่ประสบความสำเร็จในต่างประเทศ ที่นำเสนออัตราค่าโดยสารที่ประหยัดคู่กับบริการที่จำเป็นในการเดินทาง และจ่ายเพิ่มสำหรับบริการเสริมพิเศษที่ต้องการ ที่สามารถทำให้สายการบินไทยแอร์เอเชียเปลี่ยนประสบการณ์การบินให้มีความง่าย สะดวกสบาย สนุกสนานในราคาประหยัดสำหรับผู้โดยสารทุกคน ทั้งนี้สายการบินไทยแอร์เอเชียให้บริการการเดินทางโดยชั้นบินเพียงชั้นเดียวจากฝูงบินที่ประกอบไปด้วยเครื่องบินแอร์บัส A320 เพียงรุ่นเดียว โดยมีรายได้จากการให้บริการขนส่งผู้โดยสารแบบประจำ และจากการให้บริการเสริม อาทิ การลงทะเบียนสัมภาระ การเลือกที่นั่ง การสำรองที่นั่งและการเปลี่ยนแปลงการสำรองที่นั่ง การขายอาหาร เครื่องดื่ม และสินค้าบนเครื่องบิน เป็นต้น
สายการบินไทยแอร์เอเชียเริ่มต้นจากการมีเครื่องบินโบอิ้ง 737-300 จำนวน 2 ลำ ให้บริการเที่ยวบินแบบไม่มีการเชื่อมต่อ (Point-to-point) จากศูนย์ปฏิบัติการการบินกรุงเทพมหานคร โดยให้บริการเส้นทางบินเชิงพาณิชย์ครั้งแรกเมื่อวันที่ 3 กุมภาพันธ์ 2547 ในเส้นทางกรุงเทพฯ-ภูเก็ต, กรุงเทพฯ-หาดใหญ่ และกรุงเทพฯ-เชียงใหม่ และขยายเส้นทางบินเพิ่มเติมไปยังจุดหมายปลายทางทั้งในประเทศและต่างประเทศ ณ วันที่ 31 ธันวาคม 2554 สายการบินไทยแอร์เอเชีย มีเครือข่ายเส้นทางบินครอบคลุม 44 เมืองใน 10 ประเทศในทวีปเอเชีย แบ่งเป็นจุดหมายปลายทางระหว่างประเทศ 24 แห่งและจุดหมายปลายทางในประเทศ 20 แห่ง ปัจจุบันบริการด้วยฝูงเครื่องบินแอร์บัส A320 ใหม่จำนวน 53 ลำ (ข้อมูล ณ วันที่ 29 มี.ค. 2559) โดยมีจำนวน 180 ที่นั่งต่อลำ ให้บริการผู้โดยสารกว่า 14,849,422 ล้านคนในปี 2558 และกว่า 70 ล้านคนจนถึงปัจจุบัน
เส้นทางการบิน
สายการบินไทยแอร์เอเชีย เน้นให้บริการเส้นทางบินระยะใกล้ไปยังท่าอากาศยานที่อยู่ในและใกล้เคียงกับบริเวณที่มีประชากรหนาแน่นและจุดหมายปลายทางในการท่องเที่ยว ซึ่งโดยปกติอยู่ในรัศมีไม่เกิน 3,500 กิโลเมตร และระยะเวลาของเที่ยวบินไม่เกิน 4 ชั่วโมงจากศูนย์ปฏิบัติการการบินของ บจ. ไทยแอร์เอเชีย แต่ละแห่งซึ่งจะทำให้สายการบินไทยแอร์เอเชีย สามารถเข้าถึงประชากรในแถบเอเชียตะวันออกเฉียงใต้ อินเดีย และจีนได้มากขึ้น ทั้งนี้ บจ.ไทยแอร์เอเชีย ให้บริการเที่ยวบินแบบไม่มีการเชื่อมต่อ (Point-to-point) โดยไม่มีเที่ยวบินที่จอดเครื่องบินค้างคืนที่ท่าอากาศยาน (ยกเว้นการจอดเครื่องบินค้างคืนในท่าอากาศยานที่เป็นศูนย์ปฏิบัติการการบินของ บจ. ไทยแอร์เอเชีย) ซึ่งจะช่วยประหยัดค่าใช้จ่ายจากการส่งวิศวกรไปประจำการ หรือจากการที่ต้องเก็บอะไหล่เครื่องบินไว้นอกท่าอากาศยานที่เป็นศูนย์ปฏิบัติการการบินของ บจ. ไทยแอร์เอเชีย รวมถึงจากการที่ต้องจ่ายเบี้ยเลี้ยงหรือค่าที่พักสำหรับนักบินและลูกเรือที่พักค้างคืนในจุดหมายปลายทางที่ไม่ใช่ศูนย์ปฏิบัติการการบินของบจ. ไทยแอร์เอเชีย อีกด้วย
ปัจจุบัน สายการบินไทยแอร์เอเชีย (FD) ประกอบกิจการโดยมีศูนย์ปฏิบัติการการบิน 6 แห่งในประเทศไทย ได้แก่
สำหรับศูนย์ปฏิบัติการท่าอากาศยานหาดใหญ่ ได้เริ่มให้บริการในปี 2559 แต่ได้ยกเลิกไป ตั้งแต่วันที่ 1 กรกฎาคม 2562
ดูเพิ่มเติมที่ : เส้นทางการบินของสายการบินกลุ่มแอร์เอเชีย
ฝูงบิน
, ไทยแอร์เอเชียให้บริการเครื่องบินดังต่อไปนี้:
สถานีกรมป่าไม้
สถานีกรมป่าไม้ (Royal Forest Department, รหัส N14) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงลาดยาว เขตจตุจักร กรุงเทพมหานคร เปิดให้บริการเมื่อวันที่ 5 มิถุนายน พ.ศ. 2563
ที่ตั้ง
ถนนพหลโยธิน บริเวณด้านหน้ากรมป่าไม้ และโรงเรียนสารวิทยา ในพื้นที่แขวงลาดยาว เขตจตุจักร กรุงเทพมหานคร
รูปแบบของสถานี
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก
ประกอบด้วยทางขึ้น-ลงปกติ และทางเดินใต้รางรถไฟฟ้าเชื่อมสะพานลอยเดิม ได้แก่ จุดรวมพลอยู่ที่ทางออก 2 บริเวณหน้ากรมวิทยาศาสตร์ทหารบก และทางออก 3 บริเวณหน้าที่ทำการไปรษณีย์บางเขน
เพลงรักในสายลมหนาว
เพลงรักในสายลมหนาว (Winter Sonata; ฮันกึล: 겨울연가; คยออุล ยอนกา) ละครเพลงรักในสายลมหนาวเป็นละครโทรทัศน์แนวรักโรแมนติก ได้ออกอากาศทางสถานีโทรทัศน์KBS 2 ในประเทศเกาหลีใต้ ตั้งแต่วันที่ 14 มกราคม ถึง 19 มีนาคม พ.ศ. 2545 ทุกวันจันทร์-อังคาร เวลา 21.50 มีจำนวน 20 ตอน กำกับโดย ยุนซอกโฮ, ลีฮยุงมิน เขียนบทโดย คิมอึนฮี, ยุนอึนคยอง, โอซูยุน ลำดับภาพยนตร์โดย คิมบยองชอน สำหรับในประเทศไทยมีการนำเสนอทางช่องไอทีวี ออกอากาศ วันเสาร์และอาทิตย์ เวลา 13.00 น. -14.00 น. เริ่ม 4 มกราคม พ.ศ. 2546 ถึง 6 เมษายน พ.ศ. 2546 และรอบที่ 2 ทุกวันจันทร์ถึงศุกร์ เวลา 11.05-12.00 น. เริ่ม 19 มกราคม พ.ศ. 2548 จากนั้นได้นำมาฉายเป็นรอบที่ 3 ทางช่อง 7 สี ออกอากาศทุกวันพุธ-พฤหัสบดี เวลา 08.30 น. เริ่มวันพุธที่ 4 มีนาคมถึงพุธที่ 29 เมษายน พ.ศ. 2552 และฉายอีกครั้งทางช่อง 3 แฟมิลี่ ออกอากาศทุกวันเสาร์-อาทิตย์ เวลา 20.45-21.45 น. เริ่มวันเสาร์ที่ 6 พฤษภาคม พ.ศ. 2560
ตัวละคร
คัง จุนซัง เป็นลูกชายของนักเปียโนชื่อดัง เป็น บุคลิกเย็นชาและซ่อนความรู้สึกไว้เสมอ เขาย้ายมาเรียนที่โรงเรียนมัธยมชันเชิน เพื่อที่จะตามหาพ่อที่แท้จริงของเขา ทำให้เขาได้พบกับจองยูจิน และคิมซังฮุก และได้เป็นเพื่อนร่วมห้องเรียนเดียวกัน
ลี มินฮย็อง หนุ่มลูกครึ่งเกาหลี-อเมริกัน เป็นคนไม่โอ้อวดและไม่ถือตัว เป็นชายหนุ่มที่มีพรสวรรค์ นิสัยน่ารัก สุภาพและมี เสน่ห์ ทำให้หญิงสาวต่างหลงใหล
จอง ยูจิน เป็นหญิงสาวที่ร่าเริงและใสบริสุทธิ์ เธอสดใสตลอดเวลา ถึงแม้ว่าเธอจะขาดพ่อไปเมื่อครั้งเธอยังเด็ก เธออาศัยอยู่ตามลำพังกับแม่ของเธอและน้องสาวคนเล็ก มองโลกในแง่ดีเสมอ ได้รับการดูแลอย่างอบอุ่นจาก คิม ซังฮุก ผู้ซึ่งเติบโตขึ้นมาพร้อมๆ กัน และแอบชอบเธอมาตลอด คิม ซังฮยอก เป็นลูกชายของคิมจินวู เขาทำงานอยู่บริษัทวิทยุกระจายเสียง ในตำแหน่งผู้อำนวยการรายการ เป็นคนจิตใจดี ซื่อสัตย์ และ ยุติธรรมทุกเรื่อง โอ แชริน เป็นเพื่อนร่วมห้องในโรงเรียนมัธยมนี้ มีความมั่นใจในตัวเองสูงและหากต้องการอะไรก็จะต้องได้สิ่งนั้น เธอรถูกปฏิเสธรักจาก จุนซัง จึงรู้สึกอิจฉาและไม่ค่อยชอบหน้ายูจิน แต่หลังจาก 10 ปีผ่านไป เธอได้กลับมาจากเรียนหนังสือต่างประเทศ และก่อนที่จะกลับนั้นได้ตกหลุมรักกับ ลีมินยอง ชายหนุ่มที่มีหน้าตาเหมือน จุนซัง หลังจากที่กลับมาถึงเกาหลี เธอได้เปิดร้านบูติคหรูแห่งหนึ่ง เธอเป็นหญิงสาวที่ปวดร้าวจากความผิดหวังจากรักครั้งแรกจึงทำให้เธอดูเป็นที่น่าสงสารสำหรับโชคชะตาความรักที่ผิดหวัง
เนื้อเรื่อง
ยูจิน ได้พบกับจุนซังบนรถเมล์ เมื่อเธอหลับเลยป้าย ทำให้เธอและเขาต้องแอบเข้าไปในโรงเรียนด้วยกัน ต่อมาเขาได้ช่วยเธอไว้จากคนขี้เมา ความสัมพันธ์ของทั้งคู่ก็ได้เริ่มต้นขึ้นในช่วงฤดูหนาว เธอได้รู้ว่าเขาเป็นลูกนักเปียโนชื่อดัง และย้ายมาเรียนที่นี่ก็เพื่อจะตามหาพ่อ ส่วนซังฮุกแอบหลงรักยูจินมาตั้งแต่เด็ก กล่าวหาจุนซังว่าที่เขามาทำดีกับเธอก็เพื่อจะได้ใกล้ชิดกับพ่อ จุนซังคิดว่าพ่อของซังฮยอกเป็นพ่อที่แท้จริงของเขา วันหนึ่ง เขาได้ไปที่บ้านของยูจินและรู้ว่าพ่อของเธอไม่ได้เป็นคนเดียวกับที่เขาคิด เขาจึงคิดว่าจะกลับไปโซล แต่เพราะเขานัดกับเธอไว้ และไม่อยากให้เธอรอ เขาจึงรีบไปหา แต่โชคร้ายทื่เขาถูกรถชนเสียก่อน วันต่อมายูจินก็ได้รู้ว่าเขาตายแล้ว เขาได้ให้เทปอัดเพลงที่เขาเล่นเปียโนให้เธอ นั่นคือเพลง The First Time
10 ปีต่อมาในฤดูหนาว เธอทำงานเป็นเจ้าของบริษัท Polaris และกำลังจะหมั้นกับซังฮยอก แต่คืนวันหมั้นเธอได้พบผู้ชายคนหนึ่งซึ่งหน้าตาเหมือนกับจุนซัง เขาคือลีมินฮย็องซึ่งเป็นคนรักของแชริน เพื่อนสมัยมัธยม เธอและเขาต้องทำงานร่วมกัน และเขาก็เป็นเป็นผู้รับผิดชอบงานนี้โดยตรง เพื่อไม่ให้คิดถึงจุนซัง เธอจึงพยายามหลบหน้าเขาตลอด ทำให้เขาสงสัย ส่วนแชรินก็พยายามแต่งเรื่องโกหกเพื่อขัดขวางไม่ให้มินฮย็องเข้าใกล้ยูจิน และพยายามทำให้เขาคิดว่ายูจินเป็นผู้หญิงไม่ดี ต่อมาเมื่อรู้ว่า แชรินแต่งเรื่องทั้งหมดขึ้นเอง เขาจึงกลับไปขอโทษเธอ แต่ยูจินกำลังจะแต่งงานกับซังฮยอก และซังฮยอกก็รู้ว่าเธอไม่ได้รักเขา เธอขอเลิกกับเขา ทำให้เขาเสียใจจนป่วยหนัก เมื่อเห็นดังนั้น เธอจึงตัดสินใจเลือกซังฮยอกเพราะสงสารเขา แม้ว่าเธอจะรักจุนซังก็ตาม มินฮย็องเข้าไปถามความจริงกับแม่ ซึ่งในที่สุดเขาก็ได้รู้ความจริงว่า เขาคือจุนซังนั่นเอง แต่เพราะแม่ไม่อยากให้เขาได้รับรู้เรื่องราวร้ายๆ ที่ผ่านมา เมื่อเขาบอกกับยูจิน เธอก็ไม่เชื่อเขา เขาจึงตัดสินใจจะกลับอเมริกา ก่อนไปเขาได้ให้ของขวัญแก่ยูจิน เป็นเทปเล่นเปียโนเพลง The First Time ที่เขาเล่น เธอรู้ในทันทีว่าเขาคือจุนซังจริงๆ เธอจึงรีบตามไปที่สนามบินและได้พบเขา แต่เขาก็ยังอยากกลับไปอเมริกาอยู่ดี เช้าวันต่อมาเธอไม่เห็นเขา จึงรีบออกตามหา เห็นเขากำลังข้ามถนน จึงรีบวิ่งไปโดยไม่ได้ดูรถ และเขาก็ผลักเธอออกไปจนได้รับบาดเจ็บ จากนั้นแม่จุนซังได้บอกความจริงว่าพ่อของจุนซังอาจจะเป็นคนเดียวกับพ่อของยูจิน เมื่อรู้ดังนั้น เขาจึงขอแต่งงานกับยูจินให้เร็วที่สุด แต่ยูจินไม่อาจทำเช่นนั้นได้ เขาจึงจากไปโดยไม่ได้บอกอะไรเธอเลย ยูจินขอร้องให้ซังฮยอกช่วยติดต่อกับจุนซังเพื่อที่จะบอกลาเขาเป็นครั้งสุดท้าย จุนซังต้องเข้าโรงพยาบาลหลังอุบัติเหตุ เขาต้องไปผ่าตัดที่อเมริกา ซังฮยอกจึงรีบบอกให้ยูจินไปที่สนามบิน และบอกเธอว่า จริงๆแล้ว ยูจินไม่ใช่น้องสาวของจุนซัง แต่จุนซังเป็นพี่ชายของเขาเอง แต่เธอก็ไปไม่ทันและไม่ได้พบเขาอีกเลย
ยูจินไปเรียนต่อที่ฝรั่งเศสจน 3 ปีต่อมา เธอก็กลับมาทำงานที่เดิม วันหนึ่งเพื่อนเธอชี้ให้ดูรูปแมนชั่นที่หนึ่ง ซึ่งเป็นแบบที่เธอเคยสร้างโมเดลและมอบให้จุนซังเป็นของขวัญ เธอจึงรีบไปที่แมนชั่นนั้น เธอได้พบจุนซังซึ่งกลายเป็นคนตาบอด กำลังหาจิ๊กซอที่เขาทำตกไว้ สุดท้ายพวกเขาก็ได้พบกัน
เวอร์ชันอะนิเมะ
ภาพยนตร์การ์ตูนเรื่องนี้ถูกทำใหม่ขึ้นโดย SKY_PerfecTV! ประเทศญี่ปุ่น เริ่มออกอากาศเมื่อ 17 ตุลาคม พ.ศ. 2552 มีความยาวทั้งหมด 26 ตอน โดยการ์ตูนเรื่องนี้ ทำภาพโดยทีมญี่ปุ่น แต่เสียงพากษ์ใช้นักแสดงจากเกาหลีแทน ซึ่งการออนแอร์ครั้งแรกในญี่ปุ่นจะเป็นการออนแอร์ด้วยเสียงเกาหลีทั้งหมด แต่ก็ได้เพิ่มซับไตเติลภาษาญี่ปุ่นเข้าไปด้วย สำหรับในประเทศไทย การ์ตูนเรื่องนี้กำลังจะเข้ามาฉายในช่องแอนิแมกซ์ เอเชีย ในวันที่ 20 กันยายน พ.ศ. 2554 ภาพยนตร์การ์ตูนเรื่องนี้ถือลิขสิทธิ์ในประเทศไทยอย่างเป็นทางการโดยโรสมีเดีย แอนด์ เอ็นเตอร์เทนเม้นท์ ซึ่งเวอร์ชันภาษาไทย จะมีให้เลือกทั้งภาษาไทยที่พากษ์โดยพันธมิตร และภาษาต้นฉบับทั้งเกาหลีและญี่ปุ่น
ธีรภัทร โลหนันทน์
ธีรภัทร โลหนันทน์ ชื่อเล่น ฟลุค เกิดเมื่อวันที่ 6 เมษายน พ.ศ. 2539
มีผลงานชิ้นแรกที่สร้างชื่อคือ ภาพยนตร์เรื่อง "พี่ชาย My Bromance" กับวายุฟิล์มโปรดักชั่น ก่อนจะมีผลงานสร้างชื่ออีกครั้งคือการร่วมแสดงในซีรีส์ของ GMMTV เรื่อง Sotus The Series รับบทเป็น "วาด" แสดงคู่กับ "ชนกันต์ อาพรสุทธินันท์" ผู้รับบทเป็น "เปรม" ในปี 2017 ฟลุคได้ร่วมงาน Fan Meeting ในชื่อ "Meet Eat Greet ว้าก with Sotus The Series" จัดขึ้น ณ โรงภาพยนตร์สกาล่า สยามสแควร์ จำนวน 2 รอบการแสดง ฟลุคได้ร่วมถ่ายทอดบทเพลง "อยากรู้แต่ไม่อยากถาม" ร่วมกับกันสมาย (ชนกันตร์ อาพรสุทธินันท์) และในปี 2018 ฟลุคได้มีโอกาสร่วมงาน Live Concert "Oishi Green Tea Present Sotus The Memories Live on Stage" ณ Thunder Dome เมืองทองธานี โดยได้ร่วมถ่ายทอดบทเพลง "เล่าสู่กันฟัง" กับ กันสมาย (ชนกันต์ อาพรสุทธินันท์) อีกครั้ง ซึ่งสร้างความประทับใจให้แฟนๆ ที่คิดถึงคู่ #เปรมวาด และไปร่วมงานครั้งนั้นเป็นอย่างมาก
ฟลุคสำเร็จการศึกษาระดับมัธยมศึกษาตอนปลายที่ โรงเรียน ภ.ป.ร. ราชวิทยาลัย ในพระบรมราชูปถัมภ์ และสำเร็จการศึกษาระดับอุดมศึกษาที่ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ ลาภิสรา อินทรสูต, ทิพนารี วีรวัฒโนดม, พิรพัฒน์ วัฒนเศรษสิริ, ลัทธ์กมล ปิ่นโรจน์กีรติ ได้รับเกียรตินิยมอันดับ 2
เปตองในกีฬาแห่งชาติครั้งที่ 41 – ทีมชาย 3 คน
"กีฬาเปตอง" ในการแข่งขันกีฬาแห่งชาติ ครั้งที่ 41 เชียงใหม่เกมส์
แข่งขันแบบพบกันหมด คะแนนที่ดีที่สุดอันดับ 1-4 เข้ารอบต่อไป
ออร์กัต บือยืกเคิกเทน
ออร์กัต บือยืกเคิกเทน (ตุรกี:Orkut Büyükkökten) เกิดเมื่อ 6 กุมภาพันธ์ ค.ศ. 1975 เป็นนักพัฒนาซอฟต์แวร์ชาวตุรกีผู้พัฒนาเครือข่ายบริการสังคม (orkut) ได้รับปริญญาตรีวิศวกรรมศาสตร์ในสาขาวิชาคอมพิวเตอร์และสารสนเทศจากมหาวิทยาลัยบิลเกนต์ในอังการา บือยืกเคิกเทนได้รับปริญญาโท,เอกในสาขาวิทยาศาสตร์คอมพิวเตอร์ที่สแตนฟอร์ด งานวิจัยของเขาที่มหาวิทยาลัยมุ่งเน้นไปที่การพัฒนาเว็บไซต์และค้นคว้าการสร้างประสิทธิภาพการใช้งานคอมพิวเตอร์สื่อสาร บือยืกเคิกเทนเข้ารับการทำงานให้กับชุมชนออนไลน์ตั้งแต่ปี ค.ศ. 2000 ฤดูใบไม้ร่วง ปี ค.ศ. 2001 เขานำเสนอเครือข่ายสังคมของเขาชื่อ Club Nexus ให้กับสแตนฟอร์ดเพื่อเครือข่ายสังคมและการสื่อสารของนักศึกษาในมหาวิทยาลัย มันเป็นระบบที่สร้างขึ้นเพื่อตอบสนองความต้องการด้านเทคโนโลยีสื่อสาร ผ่านระบบเครือข่ายและการสื่อสารของชุมชนแบบออนไลน์ นักศึกษาสามารถใช้อีเมลส่งคำเชิญ, แชท, และโพสต์เหตุการณ์, แสดงการซื้อและขายสินค้า ตลอดถึงการค้นหาสำหรับผู้ที่มีความสนใจที่จะแสดงผลงานศิลปะของพวกเขาหรือโพสต์ข้อความผ่านคอลัมน์ การปฏิสังสันต์ดังกล่าวภายในไม่กี่เดือนของการเปิดตัวงานโครงข่ายสามารถดึงดูดนักศึกษากว่า 2,000 รายให้เข้าร่วมการพัฒนาการใช้งาน ต่อมา ออร์กัต บือยืกเคิกเทน พัฒนางานของเขาเพื่อสมาคมศิษย์เก่ามอบให้กับมหาวิทยาลัย เขากล่าวว่า <font face="true" size="true" style="color:black">“ ตัวเขาเองมีความใฝ่หาอย่างยิ่งที่จะเชื่อมต่อกับอินเทอร์เน็ตเพื่อผู้ใช้ทั้งหมด เพื่อว่าพวกเขาเหล่านั้นจะสามารถเชื่อมโยงกัน และกระทำสิ่งอื่นๆ ที่เป็นไปได้ที่จะสร้างความแตกต่างสำหรับชีวิตของทุกคน ” เขาพัฒนาเครือข่ายทางสังคมและตัดสินใจร่วมงานกับกูเกิล (Google) บือยืกเคิกเทน ชอบการนวด การเต้นบอลรูม และช็อคโกแลต และชื่อของเขาก็เป็นชื่อผลิตภัณฑ์หนึ่งของกูเกิล (Orkut.com)
สิ่งพิมพ์
Workshop Publications
ซุฟยาน บูฟาล
บูฟาลย้ายมาร่วมทีมเซาแทมป์ตันเมื่อวันที่ 29 สิงหาคม ค.ศ. 2016 ด้วยสัญญา 5 ปี ไม่เปิดเผยค่าตัว แต่มีการรายงานว่ามีค่าตัว 16 ล้านปอนด์ ซึ่งทำลายสถิติเดิม 15 ล้านปอนด์ของดานี ออสวัลโด ที่ย้ายมาจากโรมาเมื่อเดือนตุลาคม ค.ศ. 2013.
บูฟาลลงเล่นทีมชาตินัดแรกเมื่อวันที่ 26 มีนาคม ค.ศ. 2016 นัดที่โมร็อกโกชนะกาบูเวร์ดี 1–0 ในการแข่งขันรอบคัดเลือกแอฟริกาคัพออฟเนชันส์ 2017
ฟุเริน
ฟุเริน (Voeren) เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม และเป็นเมืองในเขตฟลามส์ที่ไม่มีพื้นที่ติดกับเขตฟลามส์ด้วยกัน โดยทางเหนือติดต่อกับประเทศเนเธอร์แลนด์ ส่วนทางใต้ติดต่อกับมณฑลลีแยฌในเขตวัลลูน ชื่อฟุเรินมาจากแม่น้ำที่ไหลผ่านเมืองชื่อว่า แม่น้ำฟูร์ (Voer) ซึ่งเป็นแม่น้ำสาขาของแม่น้ำเมิซ ฟุเรินมีประชากรประมาณ 4,000 คน ประมาณร้อยละ 25 เป็นชาวต่างชาติซึ่งส่วนใหญ่มีสัญชาติเนเธอร์แลนด์
ประมาณช่วงต้นของคริสต์ศตวรรษที่ 20 ฟุเรินยังเป็นส่วนหนึ่งของมณฑลลีแยฌ หน่วยงานรัฐใช้ภาษาฝรั่งเศส แต่โบสถ์และโรงเรียนใช้ภาษาเยอรมันหรือดัตช์ และได้เกิดการถกเถียงเรื่องภาษาขึ้น จนในปี ค.ศ. 1962 มีการเสนอให้ฟุเรินมีภาษาดัตช์เป็นภาษาทางการ แต่ยังคงเป็นส่วนหนึ่งของมณฑลลีแยฌ หลังจากการถกเถียงกันอย่างดุเดือดในรัฐสภา ข้อเสนอนี้ก็ได้มีการอนุมัติ และได้มีการแก้ไขเพิ่มเติมให้ฟุเรินย้ายจากส่วนหนึ่งของมณฑลลีแยฌมาเป็นของมณฑลลิมเบิร์ก ต่อมาวันที่ 1 มกราคม ค.ศ. 1977 ก็ได้ควบรวมเขตย่อยทั้ง 6 ของฟุเรินให้กลายมาเป็นฟุเรินในปัจจุบัน
ปราโมทย์ หอยมุกข์
นายปราโมทย์ หอยมุกข์ เจ้าของค่ายมวย "หนองกี่พาหุยุทธ" และ "ศูนย์กีฬาหนองกี่" ที่อำเภอหนองกี่ จังหวัดบุรีรัมย์
เดิมเคยขึ้นชกมวยไทยมาก่อนในสมัยเรียนระดับมัธยมศึกษา และเล่นกีฬาหลายประเภท เช่น ฟุตบอล และเมื่อศึกษาจบการวิทยาลัยครูได้ประกอบอาชีพเป็นครูเรื่อยมา พร้อมกับได้เปิดค่ายมวยไทยขึ้นเพราะความชอบส่วนตัวและต้องการสอนเด็กได้รู้จักการเล่นกีฬา
ปัจจุบันได้มีค่ายมวยสาขาที่ต่างประเทศด้วย คือ ที่เมืองเพิร์ธ ประเทศออสเตรเลีย และเมืองแมนเชสเตอร์ ประเทศอังกฤษ
มีนักมวยไทยในสังกัดที่มีชื่อเสียงโด่งดัง คือ นำพล หนองกี่พาหุยุทธ และ นำขบวน หนองกี่พาหุยุทธ และในส่วนมวยสากลสมัครเล่นก็เคยมีนักมวยติดทีมชาติคือ สมชาย ฉิมรัมย์ ในการชกในกีฬาโอลิมปิกที่ซิดนีย์ ประเทศออสเตรเลีย
ในการชุมนุมของพันธมิตรประชาชนเพื่อประชาธิปไตย พ.ศ. 2551 นายปราโมทย์ได้ขึ้นเวทีปราศรัยด้วย เพราะรู้จักเป็นการส่วนตัวกับ ผศ.สมเกียรติ พงษ์ไพบูลย์ หนึ่งในแกนนำพันธมิตรประชาชนเพื่อประชาธิปไตยรุ่นแรกในฐานะที่เป็นอาจารย์ภาคอีสานและชื่นชอบการเมืองเหมือนกัน โดยมักขึ้นในเวลากลางดึกร้องเพลงสากล
ปัจจุบันมีตำแหน่งเป็นรองผู้อำนวยการโรงเรียนอนุบาลหนองกี่
ภาษาตาตาร์
ภาษาตาตาร์ (татар теле, tatar tele หรือ татарча, tatarça) เป็นภาษากลุ่มเติร์กิก พูดโดยชาวตาตาร์ จัดเป็นภาษารูปคำติดต่อ มีผู้พูดในบางส่วนของยุโรป รัสเซีย ไซบีเรีย จีน ตุรกี โปแลนด์ ยูเครน ฟินแลนด์ และเอเชียกลาง เป็นภาษาราชการของสาธารณรัฐตาตาร์สถาน เขียนด้วยอักษรซีริลลิกโดยมีอักษรเฉพาะที่ไม่ได้ใช้ในภาษากลุ่มสลาวิก
การแพร่กระจายทางภูมิศาสตร์
มีผู้พูดในรัสเซีย เอเชียกลาง ยูเครน โปแลนด์ จีน ฟินแลนด์และตุรกี ภาษาตาตาร์เป็นภาษาแม่ของผู้พูดภาษาบัชกอร์ต 400,000 คน โดยเฉพาะที่อยู่ในยูฟา ชาวตาตาร์ 94% และชนกลุ่มอื่นที่อยู่ในตาตาร์สถาน 7% บอกว่าตัวเองรู้ภาษาตาตาร์ ใน พ.ศ. 2545
สถานะการเป็นภาษาราชการ
ภาษาตาตาร์เป็นภาษาราชการของสาธารณรัฐตาตาร์สถาน อักษรทางการของภาษาตาตาร์เป็นอักษรซีริลลิกและเพิ่มตัวอักษรที่ไม่พบในภาษากลุ่มสลาฟอื่นๆ บางครั้งมีการใช้อักษรอื่นๆ เช่น อักษรละติน และอักษรอาหรับ การใช้ในการตีพิมพ์และในอินเทอร์เน็ตเป็นอักษรซีริลลิก แต่ในที่ๆภาษาตาตาร์ไม่ได้เป็นภาษาราชการ อักษรที่ใช้ขึ้นกับความถนัดของผู้เขียน
ภาษาตาตาร์เสมือนเป็นภาษาราชการในรัสเซียเมื่อ พ.ศ. 2460 แต่เฉพาะในสาธารณรัฐโซเวียตสังคมนิยมตาตาร์-บัชกอร์ต และเป็นภาษาราชการในรัฐอีเดล-ยูราล
การใช้ภาษาตาตาร์เริ่มลดลงตั้งแต่ พ.ศ. 2473 ใน พ.ศ. 2523 ไม่มีการสอนในโรงเรียนในเมือง มีแต่ในโรงเรียนในชนบท ผู้พูดภาษาตาตาร์มีโอกาสเข้าเรียนในมหาวิทยาลัยน้อย เพราะในมหาวิทยาลัยสอนเป็นภาษารัสเซีย อย่างไรก็ตาม ภาษาตาตาร์ยังไม่จัดว่าเป็นภาษาใกล้ตาย เพราะมีการสอนด้วยภาษาตาตาร์ระดับสูงในตาตาร์สถาน การใช้ภาษาตาตาร์เป็นภาษาเขียนพบเฉพาะในหมู่ผู้พูดภาษาตาตาร์
สำเนียง
ภาษารัสเซียมีอิทธิพลต่อภาษาตาตาร์ มีการใช้คำและวลีภาษารัสเซียด้วยไวยากรณ์ภาษาตาตาร์ หรือมีการใช้ไวยากรณ์ภาษารัสเซียในหนังสือภาษาตาตาร์
ภาษาตาตาร์ไซบีเรียเป็นสำเนียงที่ต่างจากภาษาตาตาร์ที่ใช้ในการเขียน สำเนียงนี้เคยใช้เป็นภาษาเขียนในช่วงก่อน พ.ศ. 2473 หลังจากนั้นจึงเปลี่ยนมาใช้ภาษารัสเซีย ภายในสำเนียงนี้เองยังมีความแตกต่างทางด้านไวยากรณ์. โดยเฉพาะไซบีเรียตะวันตก ส่วนภาษาของชาวชูเลียม ตาตาร์ ถือเป็นภาษาเอกเทศต่างหาก
ตาตาร์ในรัสเซีย
มีผู้พูดภาษาตาตาร์ในรัสเซียราว 5,300,000 คน โดยเป็นชาวตาตาร์ 4,500,000 คน ส่วนที่เหลือเป็นชาวบัชกอร์ต 520,000 คน ชาวรัสเซีย 130,000 คน ชาวชูวาส 70,000 คน ชาวมาริส 42,000 คน ชาวอุดเมิร์ธ และมอร์ดวินส์ มีชาวพื้นเมืองที่พูดภาษาตาตาร์ในตาตาร์สถาน ได้แก่ ชาวอาเซอรี ชาวคาซัค ชาวอาร์เมเนีย และชาวยิว
ไวยากรณ์
ภาษาตาตาร์เป็นภาษารูปคำติดต่อเช่นเดียวกับภาษากลุ่มเตอร์กิกอื่นๆ
ประวัติ
บรรพบุรุษของภาษาตาตาร์คือภาษาโบลการ์ที่ตายแล้วและภาษาเคียปชัก ภาษาตาตาร์ไครเมียไม่ถือเป็นภาษาใกล้เคียง สำเนียงที่ใช้เป็นมาตรฐานสำหรับการเขียนคือสำเนียงกลางที่ใช้ในตาตาร์สถานและสำเนียงโบราณ ทั้งสองสำเนียงนี้อยู่ในภาษากลุ่มเคียปชักซึ่งเป็นกลุ่มย่อยของภาษากลุ่มเตอร์กิก ภาษาตาตาร์ได้รับอิทธิพลจากภาษากลุ่มคอเคเซียน ภาษากลุ่มสลาฟ และภาษากลุ่มฟินโน-อูกริก ที่ใช้พูดในบริเวณแม่น้ำโวลการ์มาก
ระบบเสียงพยัญชนะ
หน่วยเสียงในภาษาตาตาร์ส่วนใหญ่ใกล้เคียงหรือเหมือนกับภาษากลุ่มเตอร์กิกอื่นๆ เสียง /f/, /x/ และ /ʒ/ เป็นเสียงที่ยืมมาจากภาษาอาหรับและภาษาในยุโรปตั้งแต่ยุคกลาง ส่วนเสียง /v/ ยืมมาในพุทธศตวรรษที่ 25 ความแตกต่างระหว่างเสียง /h/ และ /x/ เริ่มเกิดขึ้นเมื่อราวพุทธศตวรรษที่ 15 เมื่อมีการใช้คำ อัลลอหฺ และการได้รับอิทธิพลจากภาษาอาหรับและภาษาเปอร์เซีย ในยุคที่อยู่ภายใต้การปกครองของสหภาพโซเวียต การปรากฏของเสียง /h/ ลดลงมาก
ระบบการเขียน
ภาษาตาตาร์มีประวัติการเขียนด้วยอักษรหลายชนิด การเขียนเริ่มแรกประยุกต์มาจากภาษาโบลการ์ ซึ่งใช้อักษรออร์คอนก่อน พ.ศ. 1463 ต่อจากนั้น เปลี่ยนมาใช้อักษรอาหรับ จนถึง พ.ศ. 2471 ในช่วง พ.ศ. 2470 – 2481 ใช้อักษรละติน ส่วนในรัสเซียและในตาตาร์สถานได้เปลี่ยนมาใช้อักษรซีริลลิก ต่อมาในราว พ.ศ. 2543 ได้มีการปรับปรุงการเขียนด้วยอักษรละตินใหม่และเป็นที่นิยมใช้ทางอินเทอร์เน็ต แต่มีใช้ในรัสเซียน้อยเพราะมีกฎหมายบังคับให้ทุกภาษาในรัสเซียต้องเขียนด้วยอักษรซีริลลิก
ตัวอย่าง
ปฏิญญาสากลว่าด้วยสิทธิมนุษยชน ข้อ 1:
เบสิค
เบสิค (Basic) เป็นสตูดิโออัลบั้มชุดที่สี่ของวงแบล็คเฮด ออกจำหน่ายเมื่อวันที่ 15 ธันวาคม พ.ศ. 2543 โดยอัลบั้มนี้จะเน้นความสดของดนตรี ไม่ปรุงแต่งสังเคราะห์มากนักตามชื่ออัลบั้มซึ่งเหมาะกับศิลปินฝึกหัดมากที่สุด และเป็นอัลบั้มเดียวที่อานนท์ นักร้องนำของวงไว้หนวด โดยเพลงที่เป็นที่รู้จักของคนทั่วไปในอัลบั้มนี้ อาทิเช่น คุ้มมั้ย ยอมรับ ใจฉันอยู่กับเธอ เหล้าจ๋า Medley 2000 และรักคือ
อีฟ โรเช (บริษัท)
อีฟ โรเช (Yves Rocher) เป็นบริษัทผลิตภัณฑ์บำรุงผิว เครื่องสำอาง และน้ำหอมของฝรั่งเศส ก่อตั้งขึ้นในปี ค.ศ. 1965 โดยอีฟ โรเช ผู้ประกอบการชาวฝรั่งเศสในลา กาซิญี่ ปัจจุบันบริษัทมีร้านค้ากว่า 3,000 แห่ง โดยประมาณครึ่งหนึ่งเป็นสาขาแฟรนไชส์ใน 88 ประเทศใน 5 ทวีป และมีพนักงาน 13,500 คน สำนักงานใหญ่ของบริษัทตั้งอยู่ในเมืองแรน แคว้นเบรอตาญ นอกจากนี้ยังดูแลสวนพฤกษศาสตร์ Jardin botanique Yves Rocher de La Gacilly ซึ่งเปิดให้ประชาชนทั่วไปเข้าชมที่โรงงานใน ลา กาซิญี่ โดยไม่เสียค่าใช้จ่าย
สำหรับประสบการณ์ระดับประเทศและระดับนานาชาติของบริษัทในด้านการพัฒนาอย่างยั่งยืนและผลิตภัณฑ์ที่เป็นมิตรกับสิ่งแวดล้อม ทำให้รางวัล Environment Possibility Award ได้มอบรางวัลในสาขา "วีรบุรุษด้านสิ่งแวดล้อมแห่งปี" ให้กับอีฟ โรเช ในปี ค.ศ. 2020
โรเช กรุ๊ป ซึ่งเดิมคือ อีฟ โรเช กรุ๊ป มีผลประกอบการ 2.75 พันล้านยูโรในปี ค.ศ. 2019 ในกลุ่มยังรวมถึงแบรนด์ Daniel Jouvance, DR Pierre Ricaud, Isabel Derroisne, Petit Bateau, Kiotis, Stanhome และ Galerie Noemie
อี แท-ยง
อี แท-ยง (เกิด 1 กรกฎาคม พ.ศ. 2538) รู้จักกันในชื่อการแสดงว่า แทยง เป็นแร็ปเปอร์ นักร้อง-นักแต่งเพลงชาวเกาหลีใต้ เป็นที่รู้จักในนามสมาชิกบอยแบนด์ของเอ็นซีที และกลุ่มย่อยเอ็นซีทียู เอ็นซีที 127 และซูเปอร์เอ็ม เขาเปิดตัวกับเอ็นซีทียูเมื่อวันที่ 9 เมษายน 2016 ด้วยซิงเกิลแรก "เดอะเซเวนเซนส์" จากนั้นเขากลายเป็นหัวหน้ากลุ่มของเอ็นซีที 127 ซึ่งเปิดตัวเมื่อวันที่ 7 กรกฎาคม 2016 ด้วยมินิอัลบั้ม เอ็นซีที 127
ในฐานะนักแต่งเพลงเขามีส่วนร่วมในการเขียนเพลงมากกว่า 30 เพลงใน 4 ภาษาจากกลุ่มย่อยต่าง ๆ ของเอ็นซีที
ในปี 2018 ได้ร่วมเป็นสมาชิกกับยูนิต NCT 2018 สำหรับการโปรโมตภายในปีเดียวกัน
เพลงเดี่ยวชุดแรกของเขา "ลองไฟลต์" ออกจำหน่ายพร้อมกับมิวสิกวิดีโอเมื่อวันที่ 18 กรกฎาคม 2019 ผ่านโครงการเอสเอ็มสเตชัน ซึ่งเขาได้เป็นคนแต่งเอง
เมื่อวันที่ 8 สิงหาคม 2019 มีการประกาศว่าแทยงจะเป็นสมาชิกของซูเปอร์เอ็ม ซูเปอร์กรุ๊ปเคป็อปที่ก่อตั้งโดยเอสเอ็มเอนเตอร์เทนเมนต์และแคปิตอลเรเคิดส์
อ้างอิง
1995
มาไพ ณ ราชวัตร
มาไพ ณ ราชวัตร สถิติการชก 16 ครั้ง ชนะ 10 (น็อค 6) แพ้ 6
นูรอบอด (จังหวัดฟอร์ส)
นูรอบอด เป็นเมืองและเมืองหลักในเทศมณฑลแมแมแซนี จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 51,668 คนใน 11,006 ครัวเรือน
เท็น (อัลบั้ม)
เท็น (Ten) เป็นอัลบั้มชุดที่หกของวงแบล็คเฮด ออกจำหน่ายเมื่อวันที่ 16 สิงหาคม พ.ศ. 2548 โดยอัลบั้มนี้เป็นการเฉลิมฉลองครบรอบ 10 ปีของวง และยุ่น วิโรจน์ เจริญพิพัฒน์สิน ก็ได้กลับมาเป็นมือกลองอีกครั้งหนึ่งหลังจากที่ไปทำธุรกิจส่วนตัวอยู่พักใหญ่ ส่วนแนวเพลงยังคงเน้นดนตรีอัลเทอร์เนทีฟร็อกเช่นเดิม เนื้อหาของเพลงจะค่อนข้างพูดถึงในเรื่องของผู้ใหญ่มากกว่า และในบางแง่มุมของอัลบั้มนี้ยังแสดงให้เห็นถึงเอกลักษณ์ของวัฒนธรรมไทย โดยเพลงที่ได้รับความนิยม อาทิ ไม่จำเป็นต้องดีที่สุด ใจร้าย ที่ไหนก็มี และมีความสุขหรือเปล่า
คลับ
คลับ (club) อาจหมายถึง
Ô
Ô เป็นอักษรละตินปัจจุบันได้นำไปใช้กับภาษาเวียดนามที่เพิ่มเติมเครื่องหมายเสริมอักษรและวรยุกต์ในเวียดนามการใส่เครื่องหมายได้นำไปใช้ด้วยกัน เช่น (Ồ/ồ, Ố/ố, Ỗ/ỗ, Ổ/ổ, Ộ/ộ) อักษร Ô จะออกเสียงเป็น /o/ โอ ที่ใช้ในภาษาเวียดนามอย่างดี และหลักจากเปรียบเทียบภาษาตังไฉ่.
อักษรที่เกี่ยวข้อง
Ă, Â, Đ, Ê, Ơ, Ư.
ครอบครัวตัวดำ
ครอบครัวตัวดำ เป็นภาพยนตร์ไทยที่ออกฉาย 11 ตุลาคม พ.ศ. 2550 จำหน่ายโดย พระนครฟิลม์ กำกับการแสดงโดย โน้ต เชิญยิ้ม อำนวยการสร้างโดย ธนพล ธนารุ่งโรจน์, วิชัย ธนารุ่งโรจน์ บทภาพยนตร์โดย บัณฑิต ฤทธิ์ถกล
เรื่องย่อ
บ้านหลังหนึ่งตั้งอยู่กลางทุ่งนาเขียวชอุ่ม เป็นที่อยู่อาศัยของครอบครัวตัวดำ แฉล้ม (โน้ต เชิญยิ้ม), ละไม (ปวันรัตน์ นาคสุริยะ) สองสามีภรรยา พร้อมลูกชาย แช่ม (ณัฐวุฒิ สะกิดใจ) อยู่กันอย่างสงบสุขเสมอมา จนวันหนึ่งเกิดลางร้ายกับแช่ม เมื่อแช่มไปเช่ารถกระป๊อเพื่อมารับจ้างในยามว่างจากการทำนา ขณะกำลังจะออกรถก็มีหมาจรจัด 4 ตัวมาฉี่ใส่ล้อทั้งสี่ล้อ พอจะสตาร์ทรถก็มีจิ้งจกตัวเบ้อเริ่มตกลงมา ทุกคนเชื่อว่าเป็นฤกษ์ไม่ดีไม่ควรออกรถ แต่แช่มเห็นว่าเป็นเรื่องเหลวไหล แล้วแช่มก็ออกรถหาลูกค้าแล้วก็ได้ลูกค้ารายแรกให้ไปส่งที่บ้านแช่มเอง ปรากฏว่าลูกค้ารายนั้นเป็นเจ้าหน้าที่ธนาคารที่จะมายึดบ้านและที่นาของเขา ทำเอาทั้งบ้านเครียดหนักไม่รู้ว่าจะหาเงินมาให้ธนาคารจากที่ไหน แฉล้ม ละไม และแช่ม ต่างคนเห็นข่าวปล้นธนาคารจึงคิดที่จะเอาอย่าง ทุกคนเตรียมการเข้ากรุงเทพฯเพื่อปล้นธนาคารโดยไม่ได้นัดแนะกัน
ภาษาโรกลายเหนือ
ภาษาโรกลายเหนือ (Northern Roglai) หรือภาษาแอดลาย ภาษารากลาย ภาษารังกลาย มีผู้พูดทั้งสิ้น 52,900 คน (พ.ศ. 2545) ทางภาคใต้ของประเทศเวียดนาม จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม เขียนด้วยอักษรละติน มีรายการวิทยุออกอากาศด้วยภาษานี้
เส้นโค้งปิดเสมือนเวลา
ในวิชาฟิสิกส์เชิงคณิตศาสตร์, เส้นโค้งปิดเสมือนเวลา (CTC) คือ เส้นโลก (world line) ที่อยู่ในลอเรนท์เซียน แมนิโฟลด์ (Lorentzian manifold), ของอนุภาควัตถุในปริภูมิ-เวลา ซึ่งอยู่ในสภาพ "ปิด", ที่ย้อนกลับไปยังจุดเริ่มต้นเดิมของมันเอง ความเป็นไปได้นี้ถูกค้นพบโดย คูร์ท เกอเดิล (Kurt Gödel) ในปี 1949, ผู้ค้นพบวิธีการแก้สมการของสัมพัทธภาพทั่วไป (GR) ที่ช่วยให้ CTCs เป็นที่รู้จักกันว่าเป็นเกอเดิล เมตริกซ์ (Gödel metric); และตั้งแต่นั้นมาการแก้ปัญหาแบบสัมพัทธภาพทั่วไป (GR solution) อื่น ๆ ที่ประกอบด้วย CTCs จึงได้รับการค้นพบ, เช่น ทรงกระบอกทิปเลอร์ (Tipler cylinder) และ รูหนอนทะลุได้ (traversable wormhole)  หาก CTCs มีอยู่จริง, การดำรงอยู่ของพวกมันก็ดูเหมือนจะบ่งบอกถึงอย่างน้อยที่สุดของความเป็นไปได้ทางทฤษฎีของการเดินทางข้ามเวลาย้อนกลับไปในอดีตในเวลาที่กำลังเกิดความพิศวงของปรากฏการณ์ปฏิทรรศน์คุณปู่, แม้ว่าหลักความสอดคล้องในตัวเองของนาวิคอฟดูเหมือนว่าจะแสดงให้เห็นว่าปฏิทรรศน์หรือความขัดแย้งดังกล่าวอาจจะเป็นสิ่งที่หลีกเลี่ยงได้  นักฟิสิกส์บางคนคิดว่า CTCs ที่ปรากฏในการแก้ปัญหา GR บางอย่างอาจถูกตัดออกจากทฤษฎีในอนาคตของแรงโน้มถ่วงควอนตัมซึ่งจะเข้ามาแทนที่ GR
กรวยแสง
frame|right|The lower light cone is characteristic of light cones in flat space—all spacetime coordinates included in the light cone have later times. The upper light cone not only includes other spatial locations at the same time, it doesn't include x=0 at future times, and includes earlier times.
เมื่อพูดถึงพัฒนาการของระบบในสัมพัทธภาพทั่วไปหรือปริภูมิแบบมินคอฟสกีที่มากขึ้นโดยเฉพาะเป๊นพิเศษ, นักฟิสิกส์มักจะอ้างถึง "กรวยแสง" กรวยแสงแสดงให้เห็นถึงพัฒนาการในอนาคตที่เป็นไปได้ของวัตถุที่ได้รับสถานะปัจจุบันของมันหรือความเป็นไปได้ทุก ๆ ตำแหน่งที่ตั้งที่ได้รับอันเป็นตำแหน่งที่ตั้ง ณ ปัจจุบันของมัน ตำแหน่งที่ตั้งในอนาคตที่เป็นไปได้ของวัตถุจะถูก จำกัด ด้วยอัตราเร็วที่วัตถุจะสามารถเคลื่อนที่ได้, ซึ่งเป็นอัตราเร็วที่ดีที่สุดของแสง  ยกตัวอย่างเช่น วัตถุที่อยู่ในตำแหน่ง P ที่เวลา t0 สามารถเคลื่อนย้ายไปยังตำแหน่งภายใน P + C (T1 - t0) โดยเวลา T1 เท่านั้น
วัลเทอร์ ฟุงค์
วัลเทอร์ ฟุงค์ (Walter Funk) เป็นนักเศรษฐศาสตร์และเป็นเจ้าหน้าที่สมาชิกของนาซี ซึ่งทำหน้าที่เป็นรัฐมนตรีไรซ์ว่าการกระทรวงเศรษฐกิจ ตั้งแต่ปี ค.ศ. 1938 ถึง ค.ศ. 1945 และถูกดำเนินการในการพิจารณาคดีและลงโทษด้วยข้อหาอาชญากรสงครามที่สำคัญโดยศาลทหารระหว่างประเทศที่เนือร์นแบร์ก.
ด้วยเหตุที่มีความเชื่อกันว่าวัลเทอร์ ฟุงค์นั้นมีส่วนร่วมในการฆ่าล้างเผ่าพันธุ์ชาวยิวคือการนำเอาฟันทองออกมาจากศพชาวยิวในค่ายกักกันนาซีไปหลอมเหลวและอัดจนกลายเป็นทองคำแท่ง นำไปเก็บไว้ที่ธนาคารไรซ์ในช่วงสงครามโลกครั้งที่สองทำให้เขาได้รับฉายาว่า "นายธนาคารแห่งฟันทอง" ไม่ใช่แค่เพียงฟันทองเท่านั้น แม้แต่ทรัพย์สินของมีค่ามากมายของชาวยิวที่ถูกทิ้งไว้ก่อนที่จะนำไปยังห้องรมแก็สเพื่อสังหาร ในการพิจารณาคดี แม้ฟุงค์จะให้การปฏิเสธในชั้นศาล แต่ศาลกลับตัดสินโทษให้จำคุกตลอดชีวิต ฐานขโมยทรัพย์จากชาวยิว แต่ได้รับการปล่อยตัวเนื่องจากสุขภาพที่ไม่ดีของเขา เขาได้เสียชีวิตในสามปีต่อมา
1890 1960
วัดสว่างบึงทอง
วัดสว่างบึงทอง ตั้งอยู่ที่ บ้านคำโพนทอง หมู่ที่ 7 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์  สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2472
ประวัติ
"วัดสว่างบึงทอง" ตั้งเมื่อ พ.ศ. 2472 ได้รับพระราชทานวิสุงคามสีมาเมื่อ พ.ศ. 2537 เขตวิสุงคามสีมากว้าง 5.25 เมตร ยาว 14.20 เมตร ตั้งอยู่ที่ บ้านคำโพนทอง หมู่ที่ 7 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย
อาร์ สยาม
ประวัติ
พ.ศ. 2544 คุณ สุรชัย เชษฐโชติศักดิ์ (เฮียฮ้อ) ผู้บริหารของค่ายเพลง อาร์เอส โปรโมชั่น ในขณะนั้น ได้มีแนวคิดที่จะแยกส่วนเพลงลูกทุ่งของค่าย ออกมาเป็นบริษัทย่อยต่างหาก เพื่อความสะดวกในการดำเนินธุรกิจ และสอดรับกับการแข่งขันของธุรกิจเพลงลูกทุ่งที่รุนแรงขึ้น จึงได้มีการจัดตั้ง บริษัท อาร์ สยาม จำกัด อย่างเป็นทางการ เมื่อวันที่ 6 ธันวาคม พ.ศ. 2544 โดยมีคุณ ศุภชัย นิลวรรณ (คุณเณร) เข้ามาบริหารงานในตำแหน่งกรรมการผู้จัดการ
พ.ศ. 2547 หลังจากที่บริษัทอาร์เอส ได้เข้าเป็นบริษัทจดทะเบียนในตลาดหลักทรัพย์ และเปลี่ยนชื่อเป็น บริษัท อาร์.เอส.โปรโมชั่น จำกัด (มหาชน) จึงได้มีการแบ่งทีมเพลงในบริษัทออกเป็น 5 ยูนิต คือ
พ.ศ. 2548 บริษัท อาร์ สยาม จำกัด ได้ยุบรวมกับบริษัทแม่ เป็นค่ายเพลง อาร์ สยาม โดยคุณศุภชัย นิลวรรณ บริหารงานในตำแหน่ง รองกรรมการผู้อำนายการดูแลงานเพลงลูกทุ่ง บริษัท อาร์.เอส.โปรโมชั่น จำกัด (มหาชน) และ กรรมการผู้จัดการ ค่ายเพลง อาร์ สยาม ในเครืออาร์เอส
พ.ศ. 2549 อ.มนต์ เมืองเหนือ ได้ลาออกจากบริษัท จึงได้มีการยุบยูนิตกระต่ายคู่ลง
พ.ศ. 2551 มีการปรับโครงสร้างภายในอีกครั้ง ตามแนวทาง Music Segmentation ของบริษัทแม่ จึงมีการยุบยูนิตแคน เร็คคอร์ด ยูนิตเพลงไชโย และยูนิตรักษ์ไทย แต่คงยูนิต มีดี เร็คคอร์ด ที่มีจุดแข็งอยู่ในส่วนเพลงลูกทุ่ง,เพื่อชีวิต สำเนียงใต้ ซึ่งได้กลายเป็นจุดเด่นของเพลงจากค่ายอาร์สยามไปด้วย
ฟานี เพลุมพี
ฟานี เพลุมพี (Φανή Πελούμπη; Fani Peloumpi) หรือ ธีโอฟาโน (ฟานี) เพลุมพี "วรพิน" (Theofano (Fani) Peloumpi "Vorapin") เป็นนักมวยไทยหญิงสัญชาติแอลเบเนีย-กรีซ ซึ่งเป็นนักมวยไทยระดับแชมป์โลก เธอมักเดินทางมาเรียนมวยไทยที่ประเทศไทยอยู่เสมอ โดยแบ่งเวลาทำงานที่ประเทศกรีซเป็นระยะเวลา 6 เดือน และอีก 6 เดือนเธอเดินทางมาที่ประเทศไทยเพื่อฝึกซ้อมมวยไทย
อาร์ สยาม
ประวัติ
พ.ศ. 2552 ได้มีการตั้งยูนิต ภูมิไท ดูแลโดยคุณสร่างศัลย์ เรืองศรี (หนู มิเตอร์) ในเดือนพฤษภาคม
ฟานี เพลุมพี
ประวัติ
ฟานี เพลุมพี เริ่มให้ความสนใจศิลปะการต่อสู้ตั้งแต่อายุ 16 ปี เธอได้ตัดสินใจสมัครเข้าฝึกชกมวยสากลไปพร้อมกับการเข้าเรียนสายอาชีพในสาขาช่างยนต์ เมื่อเธอฝึกฝนสามารถขึ้นชกไปเพียงสองสามครั้ง ก็ได้มีการเปิดสอนมวยไทยที่โรงยิมขึ้น เธอจึงหันเหความสนใจมายังการต่อสู้แบบมวยไทยแทน อย่างไรก็ตาม การเรียนมวยไทยในประเทศกรีซในเวลานั้นยังไม่เต็มที่นัก เนื่องจากยังไม่มีบุคลากรผู้เชี่ยวชาญโดยตรงไปฝึกสอนให้ กระทั่งต่อมาเธอได้พบกับครูมวยที่มีความรู้โดยตรง ซึ่งก็คือ อาจารย์เสน่ห์ ทับทิมทอง โดยเป็นตัวแทนจากสหพันธ์มวยไทยอาชีพโลก ซึ่งเดินทางมายังประเทศกรีซเพื่อเผยแพร่ศิลปะมวยไทยในช่วง พ.ศ. 2552
อาร์ สยาม
ประวัติ
1 กรกฎาคม พ.ศ. 2552 ได้มีการจัดทำสถานีทีวีดาวเทียม เป็นของตัวเอง โดยใช้ชื่อช่องว่า สบายดี ทีวี